Alec Douglas-Home
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Alec Douglas-Home var en britisk politiker fra Conservative Party. Han var Storbritannias statsminister i 1963–1964.
Politiske verv Douglas-Home var medlem av Underhuset i periodene 1931–1945, 1950–1951 og 1963–1974, og medlem av Overhuset i 1951–1963. Han var statsministerens parlamentariske privatsekretær i 1937–1940, viseminister for Skottland i 1951–1955, minister for Commonwealth i 1955–1960, utenriksminister i 1960–1963, statsminister i 1963–1964 og utenriksminister igjen i 1970–1974. Etter farens død i 1951 ble han 14. earl of Home og medlem av Overhuset, der han var de konservatives gruppeleder i perioden 1957–1960. Partileder og statsminister Da Harold Macmillan i 1963 utpekte Douglas-Home til sin etterfølger som statsminister og leder for det konservative partiet, frasa han seg sin adelstittel og ble innvalgt i Underhuset. Etter de konservatives valgnederlag i 1964 gikk han av som statsminister. I 1965 ble han avløst som partileder av Edward Heath. Douglas-Home var utenriksminister i Heaths regjering i 1970–1974 og ledet blant annet forhandlingene som førte Storbritannia inn i EEC (EU). Han trakk seg deretter ut av politikken. Familie Douglas-Home kom fra den skotske aristokratiske familien Douglas. Han var bror av William Douglas-Home. Les mer i Store norske leksikon Statsministre i Storbritannia Utenriksministre i Storbritannia Storbritannias politiske system Storbritannias historie Douglas Home